

 ที่ นม 90204/ว 145 ที่ทำการองค์การบริหารส่วนตำบลท่าจะหลุง

 อำเภอโชคชัย จังหวัดนครราชสีมา ๓๐๑๙๐

 18 กุมภาพันธ์ 2564

เรื่อง ขอความอนุเคราะห์ประชาสัมพันธ์การรับสมัครเด็ก

เรียน กำนัน/ผู้ใหญ่บ้านทุกหมู่บ้าน

สิ่งที่ส่งมาด้วย 1.สำเนาประกาศรับสมัครเด็กเล็กเพื่อเข้าเรียนในศูนย์พัฒนาเด็กเล็ก ฯ จำนวน 1 ชุด

 2.ใบสมัคร จำนวน 1 ชุด

ด้วยองค์การบริหารส่วนตำบลท่าจะหลุง มีความประสงค์จะเปิดรับสมัครเด็กเล็กเพื่อเข้าเรียนในศูนย์พัฒนาเด็กเล็กในสังกัดองค์การบริหารส่วนตำบลท่าจะหลุง ประจำปีการศึกษา 1/2564 โดยมีวัตถุประสงค์เพื่อส่งเสริมสนับสนุนให้เด็กได้เรียนรู้อย่างต่อเนื่องและถูกวิธี เพราะการศึกษาเป็นรากฐานที่ดีให้เด็กได้รับการศึกษาเรียนรู้เจริญเติบโตเป็นพลเมืองที่ดี เฉลียวฉลาด คิดเป็น ทำเป็น และมีความสุขเป็นผู้พัฒนาประเทศไทยให้เจริญต่อไปในวันข้างหน้า เด็กปฐมวัย จึงควรที่จะได้รับการพัฒนาอย่างเต็มศักยภาพครบทั้ง 4 ด้าน คือ ด้านร่างกาย อารมณ์ สังคมและสติปัญญา ซึ่งเปิดรับสมัคร ตั้งแต่วันที่ 22 กุมภาพันธ์ 2564 ถึง วันที่ 31 มีนาคม 2564 ในเวลาราชการ คุณสมบัติเด็กเกิดระหว่างวันที่ 17 พฤษภาคม 2560 ถึงวันที่ 30 พฤศจิกายน 2561

องค์การบริหารส่วนตำบลท่าจะหลุง จึงขอความอนุเคราะห์จากท่านช่วยประชาสัมพันธ์รับสมัครเด็กเล็ก โดยติดประกาศและประชาสัมพันธ์เสียงตามสายให้ประชาชนทั่วไป และผู้ปกครองของนักเรียนได้ทราบ ขอขอบคุณมา ณ โอกาสนี้

 จึงเรียนมาเพื่อโปรดทราบ

 ขอแสดงความนับถือ

 

(นายมานิตย์นิจกระโทก)

นายกองค์การบริหารส่วนตำบลท่าจะหลุง

กองการศึกษา ศาสนาและวัฒนธรรม

โทร/โทรสาร ๐๔๔-๗๕๖๑๗๑